
LIETUVOS RESPUBLIKOS PREZIDENTAS 

DEKRETAS
DĖL LIETUVOS RESPUBLIKOS IR UŽSIENIO VALSTYBIŲ PILIEČIŲ APDOVANOJIMO LIETUVOS VALSTYBĖS ORDINAIS IR MEDALIAIS VASARIO 16-OSIOS – LIETUVOS VALSTYBĖS ATKŪRIMO DIENOS PROGA

2017 m. vasario 15 d. Nr. 1K-866
Vilnius

 straipsnis.
Vadovaujantis Lietuvos Respublikos Konstitucijos 84 straipsnio 22 punktu,
a p d o v a n o j a m i Vasario 16-osios – Lietuvos valstybės atkūrimo dienos proga už nuopelnus Lietuvos Respublikai ir už Lietuvos vardo garsinimą pasaulyje Lietuvos valstybės ordinais ir medaliais  šie Lietuvos Respublikos ir užsienio valstybių piliečiai:

Ordino „Už nuopelnus Lietuvai“ Didžiuoju kryžiumi

Alma ADAMKUS –  labdaros tradicijų Lietuvos visuomenėje puoselėtoja; Almos Adamkienės labdaros ir paramos fondo, skirto Lietuvos kaimo mokykloms, vaikų ligoninėms ir vaikų globos namams remti, steigėja;
Ursula-Gertrud von der LEYEN – Vokietijos Federacinės Respublikos federalinė gynybos ministrė (Vokietijos Federacinė Respublika);

Ordino „Už nuopelnus Lietuvai“ Komandoro kryžiumi

Horst-Heinrich Reinhard BRAUSS (Horst-Heinrich Reinhard BRAUß) – NATO generalinio sekretoriaus pavaduotojas gynybos politikai ir planavimui; generolas leitenantas (Vokietijos Federacinė Respublika);
Robert Willy Heinrich HUBER – Makso Planko biochemijos instituto mokslininkas, Miuncheno technikos universiteto profesorius, Nobelio premijos laureatas; aktyvus tarpvalstybinio akademinio ir mokslinio bendradarbiavimo puoselėtojas (Vokietijos Federacinė Respublika);
Zigmuntas KIAUPA – Lietuvos istorijos instituto vyresnysis mokslo darbuotojas, Lietuvos mokslų akademijos tikrasis narys; Lietuvos heraldikos komisijos narys; Lietuvos Didžiosios Kunigaikštystės, Lietuvos miestų ir miestelių istorijos puoselėtojas; profesorius, daktaras;






Vyčio Kryžiaus ordino Karininko kryžiumi

Antosia MECKELIENĖ-Liepa – aktyvi ginkluoto ir neginkluoto antisovietinio pasipriešinimo dalyvė, Tauro partizanų apygardos ryšininkė ir partizanė; laikraščio „Partizanas“ rengėja ir platintoja, buvusi politinė kalinė;

Lietuvos didžiojo kunigaikščio Gedimino ordino Riterio kryžiumi

Gintaras KRYŽEVIČIUS – Lietuvos Respublikos Aukščiausiojo Teismo teisėjas, buvęs Lietuvos Respublikos Aukščiausiojo Teismo pirmininkas; reikšmingai prisidėjęs prie Lietuvos teismų sistemos kūrimo ir tobulinimo; 
Algimantas MATUKEVIČIUS – Lietuvos sveikatos mokslų universiteto ligoninės Kauno klinikų Neurochirurgijos klinikos Vaikų neurochirurgijos skyriaus vadovas, gydytojas neurochirurgas, docentas, daktaras; 
Vytautas USONIS – viešosios įstaigos Vilniaus universiteto ligoninės Santariškių klinikų filialo Vaikų ligoninės Pediatrijos centro gydytojas konsultantas-vaikų ligų gydytojas; Lietuvos Respublikos sveikatos apsaugos ministerijos vyriausiasis vaikų ligų gydytojas; Vilniaus universiteto Medicinos fakulteto Vaikų ligų klinikos vedėjas; profesorius, habilituotas daktaras;

Ordino „Už nuopelnus Lietuvai“ Riterio kryžiumi

Fania BRANCOVSKAJA – buvusi Vilniaus geto kalinė; Buvusių geto ir koncentracijos stovyklų kalinių sąjungos pirmininkė, aktyvi Holokausto atminties įamžinimo puoselėtoja Lietuvoje;
Vasilij CHANEVIČ (Vasilii KHANEVICH) – Tomsko miesto muziejaus „NKVD kalėjimas“ direktorius; aktyvus Lietuvos istorinės atminties, politinių kalinių atminimo įamžinimo puoselėtojas (Rusijos Federacinė Respublika);
Maryte GRUSAS – aktyvi neginkluoto antisovietinio pasipriešinimo rėmėja; pogrindinio leidinio „Lietuvos katalikų bažnyčios kronika“ rėmėja ir platintoja Jungtinėse Amerikos Valstijose;
Giovanna PIGNATELLI COLONNA – dailininkė, restauratorė; aktyvi Lietuvos Respublikos interesų gynimo puoselėtoja Italijos Respublikoje (Italijos Respublika);
Ginutis PROCUTA – Vilniaus universiteto mecenatas, aktyvus Vilniaus universiteto bibliotekos ir pilietiškos Lietuvos visuomenės raidos, lituanistinių tradicijų ir idėjų sklaidos pasaulyje puoselėtojas (Kanada); 
Antanas RASIULIS – Krasnojarsko lietuvių bendruomenės tarybos pirmininkas, aktyvus lietuvybės puoselėtojas Krasnojarsko krašte;

Ordino „Už nuopelnus Lietuvai“ medaliu

Nijolė DIRSIENĖ – ilgametė Vilniaus miesto krizių centro direktorė; aktyvi moterų, patiriančių smurtą artimoje aplinkoje, gynėja;
Jonas Axel OHMAN (Jonas Axel ÖHMAN) – vertėjas, žurnalistas, kino dokumentininkas, publicistas, socialinių iniciatyvų puoselėtojas (Švedijos Karalystė);
Liudovika PAKALKAITĖ – labdaros paramos fondo SOS vaikų kaimų Lietuvoje draugijos direktorė; aktyvi vaikų teisių gynėja; 
Petras RUZGUS – Lietuvos pensininkų sąjungos „Bočiai“ pirmininkas; daktaras;

Kristina SABALIAUSKAITĖ – rašytoja, dailės istorikė, aktyvi pilietinės savimonės puoselėtoja, daktarė.

